  Майя Бывальцева 6-тӥ инвожое, Ӟуч кылэн калыккуспо нуналэз улсын, Удмуртиысь йӧскалык лыдӟетъюрт Ижкарысь Н. В. Гоголь нимо бульварын (Мунё театр вӧзын) «Лыдӟиськом Пушкинэз ӵошен» ужрад ортчытоз. Со сярысь ужъюртлэн пресс-службаез ивортэ. 11 часын лыдӟетъюртысь ӧнерчиос но ӧтем куноос Александр Пушкинлэн произведениосысьтыз люкетъёссэ лыдӟозы. Быдӟым ӟуч кылбурчилэн вордскем нуналаз, 6-тӥ инвожое, Россиын но быдэс дуннеын Ӟуч кыллэн нуналэз пусйиське. ООН-лэн ивортэмезъя, ӟуч кылэз 250 миллион пала адями тодэ. Праздник огазеяськонлэн трос кылъёсты но лулчеберетъёсты азинтон программаез улсын пусйиське. Та нуналэ кӧня ке аръёс ӵоже ни Удмуртиысь йӧскалык лыдӟетъюрт «Лыдӟиськом Пушкинэз ӵошен» («Читаем Пушкина вместе») акциез ортчытъя. Ужрад борды вань мылкыд карисьёс итӥськыны быгато. Тегъёс: Ижкар Литература Удмуртия ӟучкыл Йӧскалыклыдӟетъюрт  